Everhard Jans

**Everhard Jans** (Almelo, 11 jannewaori 1941 - Zwolle, 26 november 2013) was een Twèentse regionalist, publicist en illustrator.

Jans was de zeune van de Almelose architect Jan Jans en van Irma Paulina Cammaert. Hij studeerde an de Academie voor Kunst en Industrie, ofdieling boekverzörging en illustraties, in Eanske; daornao studeerde-n-e keunstgeschiedenis in Mönster. Daor promoveerde e op een proefschrift aover börgerhuzen maank Iesselt en Eems van 1400 töt 1850. Al op achttienjaorige leeftied begunde e te publiceren in tiedschriften als *[[Volkskunde]]* en *[[Twenterlaand en -leu en sproake]]*. Aandere titels daor as e in kwaamp te schrieven, waren *[[Neerlands Volksleven]]*, de *[[Driemaandelijkse Bladen]]*, *[[Heemschut]]*, *[[Twentse Post]]*, *[[De Mars]]*, *[[Stad en Land]]*, *[[Historische Kring Almelo]]*, *[[De Nieje Tied]]*, *[['t Inschrien]]* en *[[Jaarboek Twente]]*.

In 1975 was e ien van de oprichters van de Kreenk vuur de Twentse Sproak. Ok warkte e jaorenlaank bij 't Van Deinse Instituut in Eanske, det as doel had meer te weten te komen aover 't heden en vleden van Twente, en warkte e veur de Twente Akademie, die as later opgunk in 't Van Deinse Instituut.

Jans schreef en höld veurdrachten aover een bulte aover streekculturele onderwarpen in de laandelijke, treditionele en historische sfeer, zoas boerenspillen, geveltiekens, middewinterhoornpoesten, klootschieten, heuibargen en tuugkisten. Hij publiceerde in 't Nederlaands en Twèents. De domeneer en collega-regionalist Anne van der Meiden schreef aover hum: *"Hee hoäldt zich an zienen stiel: aalns wat met 't Saksenlaand van doon hef: historie, huuze, gebroeken, cultuur, grote en kleane bezundere dingen. 't Is almoal van betaansie en de meuite weerd um te leazen"*.

Jans kwaamp op 72-jaorige leeftied uut de tied.

## Schrieverije
*1959 *<nowiki/>'t Mirreweenterhoornblaozen* (debuut, artikel in *Volkskunde*)
*1970 *Gedrukt in Almelo : journaal rond de drukkerij Lulof*
*1974 *Gevel- en stiepeltekens in Oost-Nederland* (ebaseerd op onderzuuk van zien va, Jan Jans)
*1975 *Huis en hof in en om Geesteren*
*1977 *Het midwinterhoornblazen*, vermeerderde herdrok 1995
*1977 *Landelijke bouwkunst in Oost-Nederland* (mit Adriaan Buter en J. Jans)
*1980 *Langs oude Twentse boerderijen*
*1986 *Het los hoes met achterheerd in Noord- en Oost-Twente*
*1988 *Hooibergen in Oost-Nederland* (mit Ab Goutbeek)
*1889 *Burgerhuizen tussen IJssel en Eems. 1400-1850*
*1994 *Tuugkisten in Oost-Nederland* (mit aandere schrievers)
*1997 *Langs oude bomen en boerderijen in Salland*
*1999 *Nieuwjaarsijzers in Oost- Nederland* (mit aandere schrievers)
*2000 *De kerken van Jan Jans : periode 1950-1963* (mit Zeno Kolks)
*2001 *Korenspiekers in Oost-Nederland*
*2002 *Over schutters en schuttersgilden in Twente*
*2004 *Langs historische boerderijen in Achterhoek en Liemers*
*2004 *Meubilair van Twentse burgers in de achttiende eeuw*
*2008 *Gevel- en stiepeltekens in Twente en de Achterhoek*
*2013 *Boerderijen in Salland* (mit Ewout van der Horst en Robert Kemper Alferink)

## Bronnen
*'Regionalist Everhard Jans (72) overleden', in ''Tubantia'', 27 november 2013
*Tuffeltoons Blog: 'Kenner van streekcultuur en publicist Everhard Jans overleden', 28 november 2013